text: Ñaupa tatanchej Adanqa wiñaypaj kausakuyta aterqa. Jinapis Diosta mana kasukusqanrayku wañorqa (Génesis 2:16, 17; 5:5). Ajinamanta payqa juchaman wañuymanwan entregaykuwarqanchej. Chaymanta kacharichikunapajtaj uj precio pagakunan karqa, imaynatachus wisqʼasqa runata kacharichinapaj pagakun, ajinata (Éxodo 21:29, 30). Diosqa mana jaykʼajpis munarqachu viejoyananchejta, wañunanchejta ima. Jinapis tukuy juchasapa runas kanchej Adannejta ‘jucha kay mundoman yaykumusqanrayku'. Chayrayku tukuy, kacharichisqa kayta necesitanchej. Romanos 5:12; 6:23 leey.